ՀՀ արտաքին գործերի նախարարի տեղակալ Աշոտ Հովակիմյանն այս ծրագիրը եզակի համարեց: Առաջին նախագիծն է, որի շրջանակում ընդունում և փորձի փոխանակում են կատարում սիրիացի մասնագետների հետ: «Սիրիական ճգնաժամի առաջին օրվանից Հայաստանն իր հնարավորությունների շրջանակում փորձում է օժանդակել բարեկամ ժողովրդին: Սիրիացի մասնագետների համար նախատեսված այս վերապատրաստման դասընթացը դրա ևս մեկ ապացույցն է»,-ասաց Հովակիմյանը: